Ģeoloģiskais dabas piemineklis **Langsēdes klintis**

MK 175. noteikumu piel. Nr. 176

**Detalizēts apraksts**

**Adrese**

Kandavas novadā, dabas parkā un Natura 2000 teritorijā Abavas senleja.

Ģeogrāfiskās koordinātes E22° 37,330' un N57° 00,708', jeb x416329, y319543 LKS92 sistēmā.

**Ģeogrāfiskais novietojums**

Imulas un Abavas senlejās, depresijā starp Ziemeļkursas un Dienvidkursas augstienēm.

**Ģeoloģiskie veidojumi**

Izteiksmīga Imulas senlejas nogāze ar lielākiem augšdevona iežu atsegumiem.

**Izmēri**

Dabas pieminekļa platība 1,30 ha

**Debits**

Sīks avots ar avoksnāju – 0,1 l/sek.

**Unikālās vērtības**

Stratigrāfiski nozīmīgu slāņu atsegumi ar fosīlo atlieku atradnēm.

**Ainaviskuma raksturojums**

Ainaviski izteiksmīga Imulas senlejas nogāze ar atsegumiem.

**Stratigrāfija**

Augšdevona, galvenokārt Frana stāva, Ogres, Stipinu un Amulas svītu slāņi.

Ogres svītā, ko veido slīpslāņoti smilšakmeņi un mālaini aleirītiski nogulumi, sastopamas bagātīgas mugurkaulnieku fosīlās atliekas – pārsvarā *Bothriolepis maxima*, kā arī *Psammosteus* un *Holoptychius* ģinšu pārstāvji. Stipinu svītu pārstāv karbonātiski ieži – dolomīti un dolomītmerģeļi.

**Uzbūve**

Slāņojuma īpatnības norāda uz mainīga dziļuma seklūdens jūras apstākļiem. Lielākā daudzumā atrodamas izteiksmīgas halīta gliptomorfozes.

**Viela**

Smilšakmeņi, dolomīti, dolomītmerģeļi, aleirolīti un mālieži.

**Procesi**

Šā brīža procesi dabas pieminekļa teritorijā nav īpaši izteikti.

**Citas vērtības**

Potenciāls dabas tūrisma objekts.

**Stāvoklis**

Stāvoklis vērtējams kā labs.

**Bojājumi**

Pētījumu laikā nedaudz piemēslots.

**Apdraudējumi**

Nav.

**Dabas aizsardzība**

Objekta teritorijā atrodas vairāki Eiropas nozīmes biotopi - – nogāžu un gravu meži (9180), minerālvielām bagāti avoti un avoksnāji (7160) un karbonātisku pamatiežu atsegumi (8210). Imulas kreisajā krastā konstatēta daudzgadīgās mēnesenes (*Lunaria rediviva*) audze.

**Apsaimniekošana**

Teritorijā nav nekādas labiekārtojuma infrastruktūras un informācijas par teritorijas dabas vērtībām.

**Piezīmes**

**-**

**Novērtējumi**

Unikālās vērtības - 5

Ainaviskums - 4

Zinātniskais nozīmīgums:

Stratigrāfija - 5

Uzbūve - 3

Viela - 3

Procesi - 1

Citas vērtības - 3

Novērtējumu summa – 24

**Robežu izmaiņu pamatojums**

Dabas pieminekļa teritorijas robežas bija nepieciešams nedaudz koriģēt pieskaņojot zemes kadastru izvietojumam, kā arī iekļaujot teritoriju Imulas kreisajā krastā, kas ir piemērota vieta ģeoloģisko veidojumu apskatei no attāluma.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem ģeoloģijas, stratigrāfijas, paleontoloģijas un ģeomorfoloģijas pētījumiem, gan kā ainaviski vērtīgu dabas veidojumu kopumu, kas ir nozīmīgs dzīvās dabas vērtību saglabāšanai.

Unikālās vērtības, 1   2   3   4   5      
1- nenozīmīgs,   
2- maznozīmīgs,   
3- vietāja mēroga nozīmīgs,   
4- reģiona mēroga nozīmīgs;   
5- LV vai starptautiski nozīmīgs , unikāls  
  
Ainaviskums, 1   2   3   4   5      
1- neglīts,   
2- ainavā neizpaužas kā pozitīvi vērtējams elements,   
3- parasts, nedaudz vairo ainavas vērtīgumu;   
4- skaists, glīts, bet ne izcils;   
5- izcili krāšņs  
  
Stratigrāfija, 1   2   3   4   5      
1- nenozīmīgs sīks,   
2- maznozīmīgs vai neizteiksmīgs,   
3- parasts raksturīgs konkrētās svītas atsegums,   
4- viens no lielākajiem konkrētās svītas atsegumiem, bet nav stratotips ,    
5- svītas stratotips vai unikālu fosīliju atradne  
  
Uzbūve, 1   2   3   4   5      
1- nav novērojamas nekādas raksturīgas uzbūves detaļas,   
2- neizteiksmīgs slāņojums,   
3- parasts, raksturīgs slāņojums; raksturīgi reljefa veidojumi  
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;   
5- īpaši izteiksmīgs vai neparasts slāņojums, reljeefa veidojums, atseguma forma u.c.  
  
Viela, 1   2   3   4   5      
1- vieliskais sastāvs nav nosakāms, piemēram, biezā apauguma dēļ,   
2- nedroši nosakāmi sastāva ieži, neizteiksmīgi,   
3- parasti ieži,   
4- savdabīgi, raksturīgi ieži vai minerālu izpausmes;   
5- kādas retas vai neparastas minerālu izpausmes; reti sastopami, bet raksturīgi ieži  
  
Procesi, 1   2   3   4   5      
1- nekādi īpaši procesi nav novērojami;   
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,   
3- raksturīgi procesi, piem., izskalošana vai avotu erozija;   
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas   
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija  
  
Citas vērtības, 1   2   3   4   5      
1- nekā nozīmīga nav,   
2- neliels nozīmīgums dzīvajai dabai, kultūrvēsturei, tūrismam;   
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;   
4- retu sugu atradne, populārs tūrisma objekts, kulta vieta, nozīmīgu teiku vieta utml.;   
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.